[pic] | EUROOPAN YHTEISÖJEN KOMISSIO |

Bryssel 31.10.2006

SEK(2006) 1410 lopullinen

ALUSTAVA LISÄTALOUSARVIOESITYS NRO 6VUODEN 2006 YLEISEEN TALOUSARVIOON YLEINEN TULOTAULUKKO

TULO- JA MENOTAULUKKO PÄÄLUOKITTAIN Pääluokka III – Komissio

(komission esittämä)

ALUSTAVA LISÄTALOUSARVIOESITYS NRO 6VUODEN 2006 YLEISEEN TALOUSARVIOON YLEINEN TULOTAULUKKO

TULO- JA MENOTAULUKKO PÄÄLUOKITTAIN Pääluokka III – Komissio

Euroopan komissio ottaa huomioon

- Euroopan yhteisön perustamissopimuksen ja erityisesti sen 272 artiklan,

- Euroopan atomienergiayhteisön perustamissopimuksen ja erityisesti sen 177 artiklan,

- Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan,

ja esittää budjettivallan käyttäjälle alustavan lisätalousarvioesityksen nro 6 vuoden 2006 talousarvioon jäljempänä esitettyjen perustelujen mukaisesti.

SISÄLLYSLUETTELO

1. Johdanto 4

2. Tuloja koskevien ennakkoarvioiden tarkistaminen ylöspäin 4

2.1. Alv- ja BKTL-saldoja koskevien ennakkoarvioiden tarkistaminen 4

2.2. Perinteisiä omia varoja koskevien ennusteiden tarkistaminen 4

2.3. Muut tulot 5

2.4. Tekniset muutokset 5

3. Alaotsake 1 a: EMOTR:n tukiosaston määrärahojen vähentäminen 5

4. Otsake 2 7

4.1. Rakennerahastojen ja koheesiorahaston maksumäärärahojen vähentäminen 7

4.2. Budjettikohtaan 13 03 08 liittyvän selvitysosan muuttaminen 8

5. Otsake 7 9

5.1. Sapard-maksumäärärahojen vähentäminen 9

5.2. ISPA 10

5.3. Kypros 11

YHTEENVETOTAULUKKO RAHOITUSNÄKYMIEN OTSAKKEITTAIN 12

YLEINEN TULOTAULUKKO

TULO- JA MENOTAULUKKO PÄÄLUOKITTAIN

Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD-järjestelmän välityksellä. Tähän asiakirjaan on liitetty yleisen tulotaulukon ja pääluokittain esitetyn tulo- ja menotaulukon englanninkielinen toisinto.

1. JOHDANTO

Komissio esittää tämän, vuoden 2006 talousarviota muuttavan alustavan lisätalousarvioesityksen (ALTE) nro 6 seuraavien poikkeuksellisten tarpeiden huomioon ottamiseksi:

- tuloja koskevia ennakkoarvioita on tarpeen tarkistaa huomattavasti ylöspäin etenkin alv- ja BKTL-saldoja sekä perinteisiä omia varoja koskevien ennusteiden osalta (2 470 miljoonaa euroa)[2];

- otsakkeisiin 1, 2 ja 7 kuuluvien budjettikohtien maksumäärärahoja (3 906 miljoonaa euroa) on tarpeen vähentää, kun otetaan huomioon määrärahat, jotka kokonaismäärärahasiirrossa ehdotetaan siirrettäväksi muista budjettikohdista näihin budjettikohtiin;

- komissio esittää lisäksi muutoksia sokerin varastointia koskevan momentin 1 1 1 selvitysosaan ja momentin 13 03 08 ”Euroopan aluekehitysrahasto (EAKR) – Tekninen apu ja innovatiiviset toimet” selvitysosaan.

2. TULOJA KOSKEVIEN ENNAKKOARVIOIDEN TARKISTAMINEN YLÖSPÄIN

2.1. Alv- ja BKTL-saldoja koskevien ennakkoarvioiden tarkistaminen

Komissio ehdottaa 22. toukokuuta 2000 annetun neuvoston asetuksen (EY, Euratom) N:o 1150/2000 16 artiklan mukaisesti, että alv- ja BKTL-saldoja ennakkoarvioita tarkistetaan saatavilla olevien tietojen perusteella 1 639,5 miljoonaa euroa ylöspäin. Nämä mukautukset koskevat talousarvion tulopuolen lukuja 3 1 ja 3 2.

Kreikan kansallinen tilastolaitos on toimittanut komissiolle tarkistetut arviot Kreikan BKTL-luvuista. Tarkistus perustuu lukuisiin uusiin tietoihin ja tietolähteisiin, ja arvioihin on sen seurauksena tehty poikkeuksellinen korotus. Kreikan tarkistettuja BKTL-lukuja voidaan kuitenkin arvioida varsinaisesti vasta, kun Eurostat on tarkastanut ne perusteellisesti. Koska näihin lukuihin liittyy tällä hetkellä merkittäviä epävarmuustekijöitä, Kreikan alv- ja BKTL-saldon osalta on tässä lisätalousarviossa säilytetty merkintä ”p.m”.

Kaikki laskelmat ovat tässä vaiheessa vielä alustavia, koska jäsenvaltioiden BKTL-tietoja ei vielä ole vahvistettu. Komissio voi tämän vuoksi joutua tarkistamaan lukuja tätä ALTE:tä koskevan menettelyn aikana.

2.2. Perinteisiä omia varoja koskevien ennusteiden tarkistaminen

Lisätalousarviossa nro 3/2006 arvioitiin perinteisten omien varojen nettomääräksi yhteensä 14 788,9 miljoonaa euroa. Viime kuukausina tuloutettujen summien perusteella uudeksi arvioksi saadaan 14 888,9 miljoonaa euroa. Tämän vuoksi ehdotetaan, että momentille 1 0 0 (Maatalousmaksut) otetaan 100 miljoonan euron lisäys.

2.3. Muut tulot

- Tulot, jotka saadaan rakennerahastoista myönnetyn käyttämättä jääneen yhteisön tuen palautusten ja rakennerahastoihin liittyvien rahoitusoikaisujen seurauksena

Alamomenteille 6 1 5 0 ja 6 5 0 0 ehdotetaan otettavaksi 220 miljoonan euron lisäys, kun otetaan huomioon niille jo tuloutetut määrät ja oletetaan, ettei kyseisiä määriä enää käytetä uudelleen tänä vuonna.

- Viivästyskorot ja sakot

Viivästyskorot ja sakot otetaan yleisen tulotaulukon lukuihin 7 0 ja 7 1. Vuoden 2006 talousarviossa kyseisiin lukuihin on otettu jo 120 miljoonaa euroa. Kun otetaan huomioon tähän mennessä tuloutetut ja todennäköisesti vielä tuloutettavat määrät, edellä mainittuihin lukuihin ehdotetaan otettavaksi 470,5 miljoonan euron lisäys.

- Lainat

Momentin 8 1 0 (Yhteisön ulkopuolisten Välimeren alueen maiden kanssa tehtävän rahoitusyhteistyön mukaisesti myönnettyjen erityislainojen ja riskipääoman takaisinmaksu ja korkojen tuotto) toteutuman perusteella kyseiseen momenttiin voidaan ottaa 30 miljoonan euron lisäys.

- Sekalaiset tulot

Lisäksi ehdotetaan, että momentille 9 0 0 otetaan 10 miljoonan euron lisäys ennusteen korjaamiseksi lähemmäs toteutumaa.

2.4. Tekniset muutokset

Jotta voitaisiin ottaa huomioon määrät, jotka liittyvät vuonna 2004 toteutuneesta laajentumisesta johtuneisiin, tavanomaisesta poikkeaviin sokerin varastoihin, sokerin varastointimaksuja koskevan momentin 1 1 1 selvitysosaa on tarpeen muuttaa. Selvitysosaan ehdotetaan lisättäväksi seuraava huomautus:

Tälle momentille otetaan tulot maksuista, joita uusilta jäsenvaltioilta peritään silloin, kun ne eivät ole poistaneet 14 päivänä tammikuuta 2004 annetussa komission asetuksessa (EY) N:o 60/2004 tarkoitettuja sokerin ylijäämävarastoja.

3. ALAOTSAKE 1 A: EMOTR:N TUKIOSASTON MÄÄRÄRAHOJEN VÄHENTÄMINEN

Euroopan parlamentti, neuvosto ja komissio hyväksyivät 30. marraskuuta 2005 oikaisukirjelmän nro 2/2006, joka koskee maatalousmenoja. Vuoden 2006 talousarvio vahvistettiin 15. joulukuuta 2005. Vuoden 2006 talousarvion otetut, otsakkeeseen 1 kuuluvat EMOTR:n tukiosaston maksusitoumusmäärärahat olivat 51 050 miljoonaa euroa ja maksumäärärahat 50 991 miljoonaa euroa. Alaotsakkeen 1 a maksusitoumusmäärärahat ja maksumäärärahat olivat kumpikin 43 279 miljoonaa euroa. Alaotsakkeen 1 b maksusitoumusmäärärahat olivat 7 771 miljoonaa euroa ja sen maksumäärärahat 7 711 miljoonaa euroa.

Määrärahojen toteutumista koskevien tähänastisten tietojen perusteella komissio arvioi, että alaotsakkeessa 1 a on määrärahoja huomattavasti tarvetta enemmän. Tässä ALTE:ssä ehdotetaan sen vuoksi, että sitoumukset peruutetaan tapauksissa, joissa määrärahoja on selvästi liikaa. Määrärahoja on käytetty arvioitua vähemmän, koska maatalousmarkkinat ovat vuosina 2005–2006 kehittyneet suotuisasti. Lisäksi säästöjä on saatu aikaan eräiden suorien tukien yhteydessä. Toisaalta on otettava huomioon, että tilien tarkastamisen ja hyväksymisen yhteydessä tehtävien oikaisujen summa jää arvioitua pienemmäksi. Tämä merkitsee, että maatalousmenot ylittävät alkuperäisen menoarvion, mikä puolestaan supistaa nettosäästöä.

Seuraavassa kuvataan lyhyesti, miksi tosiasiallinen ja odotettu toteutumistaso poikkeavat toisistaan eräillä vuoden 2006 talousarvion osa-alueilla. Tässä on esitetty alat, joilla kyseiset erot ovat suurimpia.

- Kuitukasvit: puuvillan maailmanmarkkinahinnan nousu on johtanut siihen, että puuvillalle maksettavat tuet ovat vähentyneet, mikä on myös vähentänyt suoritettavia maksuja.

- Tuet tuotteille, jotka eivät sisälly liitteeseen I: Vientitukia on yleisesti ottaen supistettu, ja jalostettujen maataloustuotteiden vienti on vähentynyt. Jäsenvaltiot maksavat tämän vuoksi aiempaa vähemmän vientitukia, joten myös näitä tukia varten varattuja määrärahoja on käytetty ennakoitua vähemmän.

- Hedelmät ja vihannekset: Tuottajaorganisaatioiden toimintarahastoihin varainhoitovuoden loppuun mennessä suoritetut, jäsenvaltioiden maksamat maksut jäävät ennakoitua pienemmiksi.

- Naudanliha: Naudanlihan kysyntä sisämarkkinoilla on kehittynyt suotuisasti, mikä näkyy paitsi hinnoissa myös tuonnin tasaisena kasvuna ja viennin vähenemisenä. Säästöt johtuvat tuetun viennin vähenemisestä ja vientitukien supistamisesta. Tuoreimmat määrärahojen käyttöä koskevat tiedot osoittavat lisäksi, että säästöjä on syntynyt myös budjettikohdassa, josta rahoitetaan poikkeuksellisia markkinatukitoimenpiteitä (BSE:hen liittyvät, yli 30 kuukauden ikäisten ja vanhempien nautojen teurastusjärjestelyt).

- Suorat tuet: Jäsenvaltioiden toimittamien tuoreimpien tietojen perusteella voidaan päätellä, ettei suoria tukia varten tarkoitettuja määrärahoja saada kokonaisuudessaan käytettyä varainhoitovuoden loppuun mennessä. Tämä pätee paitsi tuotannosta irrotettuihin suoriin tukiin, joiden maksamiseen liittyy edelleen sekä hallinnollisia että rakenteellisia ongelmia (tilatukijärjestelmä ja tuen lisämäärät), myös joihinkin tuotantoon sidottuihin suoriin tukiin (oliiviöljyn tuotantotuki, tupakkapalkkiot, pähkinöiden pinta-alatuet ja banaanien tasaustuki).

- Maatalousmenojen tarkastaminen: Kun otetaan huomioon kaikki vuoden loppuun mennessä tehtävät tilien tarkastamista ja hyväksymistä koskevat päätökset, näihin päätöksiin perustuvien oikaisujen seurauksena takaisin perittävien varojen määrä jää alle vuoden 2006 talousarvioon otetun määrän. Kuten edellä on todettu, tämä merkitsee sitä, että EMOTR:n tukiosaston menot itse asiassa ylittävät vuoden 2006 talousarvioon otetun määrän. Sen sijaan suorien tukien osalta takaisin perittävä määrä on suurempi kuin vuoden 2006 talousarviossa.

Tässä vaiheessa arvioidaan, että määrärahoja jää käyttämättä yhteensä noin 860 miljoonaa euroa (nettomäärä). Komissio seuraa tulevina viikkoina tarkkaan tilanteen kehittymistä ja tarvittaessa tarkistaa tätä summaa tähän ALTE:een liittyvän menettelyn aikana.

4. OTSAKE 2

4.1. Rakennerahastojen ja koheesiorahaston maksumäärärahojen vähentäminen

Tässä ALTE:ssä ehdotetaan, että otsakkeen 2 maksumäärärahoihin tehdään yhteensä 2 500 miljoonan euron vähennys. Seuraavassa esitetään tämän ehdotuksen perustelut.

Vuoden 2006 talousarviota vahvistettaessa siihen otettiin otsakkeen 2 maksumäärärahoja koskeva julkilausuma, jossa todetaan:

” Jos rakennerahastojen maksumäärärahoista yli 40 prosenttia on toteutunut vuoden 2006 heinäkuun loppuun mennessä tai jos komissio on muutoin vakuuttunut siitä, ettei maksumäärärahoja ole riittävästi talousarviossa, se esittää budjettivallan käyttäjälle viimeistään lokakuussa alustavan lisätalousarvioesityksen tarkasteltuaan ensin koko talousarvion tasolla, otsake 2 mukaan luettuna, sitä, voidaanko maksumäärärahoja kohdentaa uudelleen, ja arvioituaan, onko käytettävissä lisätulonlähteitä. Euroopan parlamentti ja neuvosto tekevät alustavaa lisätalousarviota koskevan päätöksensä yhden käsittelyn jälkeen, jotta tarvittavat lisämäärärahat olisivat käytettävissä viimeistään vuoden 2006 marraskuun alussa.”

Komissio on vuoden aikana seurannut tarkkaan talousarvion toteuttamista. Maksumäärärahojen toteuttaminen on yleisesti ottaen edennyt tyydyttävästi. Poikkeuksena ovat olleet Espanjan rakennerahasto-ohjelmiin Euroopan aluekehitysrahastosta ja Euroopan sosiaalirahastosta osoitetut määrärahat, joiden toteuttaminen on jatkuvasti ollut odotettua hitaampaa. Tällä hetkellä on erittäin todennäköistä, ettei käyttämättä jääneitä määrärahoja saada käytettyä vuoden loppuun mennessä. Otsakkeen 2 maksumäärärahoihin on syyskuun lopun toteutuman ja sen pohjalta laadittujen loppuvuotta koskevien arvioiden perusteella tarpeen tehdä yhteensä 2 150 miljoonan euron nettovähennys. Neljästä rakennerahastosta vain Euroopan maatalouden ohjaus- ja tukirahaston (EMOTR) ohjausosasto tarvitsee lisämäärärahoja. Tarve on yhteensä 350 miljoonaa euroa. EMOTR:n ohjausosastoa varten tarvittavat määrärahat voitiin kuitenkin ottaa muista budjettikohdista kokonaismäärärahasiirron yhteydessä. Tähän ALTE:een on sen vuoksi otettu vain otsakkeen 2 maksumäärärahoihin tehtävät vähennykset. Vähennykset ovat yhteensä 2 500 miljoonaa euroa, ja summa jakautuu seuraavasti:

13 03 01 – EAKR – Tavoite 1 (–1 500 miljoonaa euroa);

04 02 01 – ESR – Tavoite 1 (–500 miljoonaa euroa);

13 04 01 – Koheesiorahasto (–500 miljoonaa euroa).

Suurin osa tässä ALTE:ssä ehdotetusta vähennyksestä koskee vuosien 2000–2006 rakennerahasto-ohjelmia ja liittyy Espanjan maksupyyntöihin. Espanjalle oli sen toteuttamien ohjelmien perusteella suoritettu syyskuun loppuun mennessä maksuja yhteensä 1 717 miljoonaa euroa (viime vuonna vastaavana ajankohtana määrä oli 3 745 miljoonaa euroa). Kaiken kaikkiaan Espanjalle maksetaan rakennerahastoista vuosittain melko suuria summia (6 345 miljoonaa euroa vuonna 2005). Espanjan viranomaiset ovat lykänneet maksupyyntöjen esittämistä, koska kaikki maksut kattavaa tarkastusta ei vielä ole saatu päätökseen, ja viranomaisten tänä vuonna esittämien maksupyyntöjen ajankohta on epävarma. Tämän maksuihin liittyvän epävarmuuden vuoksi on perusteltua noudattaa varovaisuutta, jotta voitaisiin vähentää riskiä, että määrärahoja on vuoden lopussa vielä käyttämättä merkittävä määrä. Tässä ALTE:ssä vuosien 2000–2006 rakennerahasto-ohjelmien määrärahoihin tehtäväksi ehdotettu vähennys vastaa niiden syyskuun loppuun mennessä kertyneiden maksujen määrää, jotka ovat jääneet suorittamatta Espanjalle Euroopan aluekehitysrahastosta ja Euroopan sosiaalirahastosta. Muille jäsenvaltioille, kuten 10 uudelle jäsenvaltiolle, tähän mennessä suoritetut maksut ovat yleisesti ottaen ylittäneet viimevuotiset määrät.

Koheesiorahastosta oli syyskuun loppuun mennessä suoritettu maksuja huomattavasti enemmän kuin edellisvuoden vastaavaan ajankohtaan mennessä. Myöskään minkään yksittäisen jäsenvaltion tilanne ei ollut antanut aihetta huoleen. Vuoden 2006 talousarvioon on kuitenkin otettu määrärahoja huomattavasti yli edellisvuoden toteutuman (3 500 miljoonaa euroa verrattuna 2 200 miljoonan euron toteutumaan). Tämä johtuu siitä, että Kööpenhaminassa kokoontuneen Eurooppa-neuvoston kymmentä uutta jäsenvaltiota varten hyväksymiä määrärahoja on lisätty. Komissio arvioi, ettei maksujen suoritusaste vuoden viimeisellä neljänneksellä kasva riittävästi niin, että alkuperäiseen talousarvioon otetut määrärahat saataisiin käytettyä kokonaan. Sen vuoksi tässä ALTE:ssä ehdotetaan, että näihin maksumäärärahoihin tehdään 500 miljoonan euron vähennys.

Tämä komission ehdotus perustuu sen esittämisajankohtana käytössä olleisiin tuoreimpiin tietoihin ja parhaisiin arvioihin. Komissio aikoo kuitenkin edelleen seurata tarkkaan määrärahojen toteuttamista ja laatia jäsenvaltioilta tätä vuotta koskevien maksupyyntöjen esittämiselle lainsäädännössä asetettuun määräaikaan eli lokakuun loppuun mennessä (koheesiorahaston osalta 1. marraskuuta mennessä) saamiensa maksupyyntöjen perusteella lopullisen arvion maksujen määrästä. Komissio voi tämän vuoksi joutua tarkistamaan lukuja tätä ALTE:tä koskevan menettelyn aikana. Tämä on ainoa tapa saavuttaa kaksi tärkeää, joskin keskenään ristiriidassa olevaa tavoitetta. Ensinnäkin tavoitteena on varmistaa, että talousarvion määrärahat riittävät kattamaan kaikki saadut hyväksyttävissä olevat maksupyynnöt. Toiseksi pyritään varmistamaan, että kaikki määrärahat saadaan mahdollisimman suurelta osin käytettyä vuoden loppuun mennessä. Sen vuoksi komissio pyytää budjettivallan käyttäjää suunnittelemaan tätä ALTE:tä koskevan menettelyn siten, että tässä esitettyjä mukautuksia on mahdollista tarkistaa marraskuun alkupuolella.

4.2. Budjettikohtaan 13 03 08 liittyvän selvitysosan muuttaminen

Komissio ehdottaa lisäksi momentin 13 03 08 ”Euroopan aluekehitysrahasto (EAKR) – Tekninen apu ja innovatiiviset toimet” selvitysosan muuttamista. Seuraavassa esitetään muutoksen perustelut.

Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11. heinäkuuta 2006 annetussa neuvoston asetuksessa (EY) N:o 1083/2006 säädetään uusien koheesiopolitiikan alaan kuuluvien ohjelmien rahoituksesta kaudella 2007–2013. Asetuksen 36 artiklassa säädetään, että EIP ja EIR voivat osallistua kansallisen strategisen viitekehyksen ja toimenpideohjelmien valmisteluun sekä toimiin, jotka liittyvät hankkeiden, erityisesti suurhankkeiden valmisteluun, rahoituksen järjestämiseen samoin kuin yksityisen ja julkisen sektorin kumppanuuksiin. Tämän artiklan mukaan EIP ja EIR voivat avustaa komissiota, joka voi artiklan säännösten täytäntöönpanemiseksi myöntää rahoitusta EIP:lle tai EIR:lle.

Komissio katsoo sen vuoksi, että täydellisen läpinäkyvyyden varmistamiseksi suhteessa budjettivallan käyttäjään momentin 13 03 08 selvitysosaa olisi muutettava siten, että siihen lisätään edellä mainittu uusi oikeusperusta ja siinä mainitaan selvästi rahoitustoimenpiteet, jotka perustuvat neuvoston asetuksen (EY) N:o 1083/2006 36 artiklan soveltamiseen. Tämän vuoksi ehdotetaan, että selvitysosaa muutetaan seuraavasti:

”Selvitysosa

Määräraha on tarkoitettu kattamaan EAKR:sta rahoitettava innovatiivinen toiminta ja tekninen apu neuvoston asetuksen (EY) N:o 1260/1999 22 ja 23 artiklan mukaisesti. Innovatiivisiin toimiin kuuluu tutkimuksia, pilottihankkeita ja kokemusten vaihtoa. Niiden erityistavoitteena on parantaa rakennerahastojen tukitoimenpiteiden laatua. Tekninen apu kattaa valmistelu-, seuranta-, arviointi-, valvonta- ja hallinnointitoimet, joita tarvitaan EAKR:n toiminnan toteuttamiseksi. Määrärahasta voidaan rahoittaa erityisesti

- tukimenoja (edustuskulut, koulutus, kokoukset, virkamatkat),

- tiedotus- ja julkaisumenoja,

- tietotekniikka- ja televiestintämenoja,

- palveluja ja tutkimuksia koskevia hankintasopimuksia,

- avustuksia.

Määräraha on lisäksi tarkoitettu kattamaan yhteistyökumppaneiden seuraavaa ohjelmakautta varten toteuttamat valmistelutoimet, joihin kuuluvat myös 11 päivänä heinäkuuta 2006 annetun neuvoston asetuksen (EY) N:o 1083/2006 36 artiklan soveltamiseksi toteutettavat toimet.

Oikeusperusta

Euroopan parlamentin ja neuvoston asetus (EY) N:o 1261/1999, annettu 21 päivänä kesäkuuta 1999, Euroopan aluekehitysrahastosta (EYVL L 161, 26.6.1999, s. 43).

Euroopan parlamentin ja neuvoston asetus (EY) N:o 1080/2006, annettu 5 päivänä heinäkuuta 2006, Euroopan aluekehitysrahastosta ja asetuksen (EY) N:o 1783/1999 kumoamisesta (EUVL L 210, 31.7.2006, s. 1).

Neuvoston asetus (EY) N:o 1083/2006, annettu 11 päivänä heinäkuuta 2006, Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta (EUVL L 210, 31.7.2006, s. 25)."

5. OTSAKE 7

5.1. Sapard-maksumäärärahojen vähentäminen

Tässä ALTE:ssä ehdotetaan Sapard-määrärahojen vähentämistä sellaisissa budjettikohdissa, joissa kahdeksalle entiselle hakijamaalle tarkoitettuja määrärahoja on huomattavasti liikaa ja Romaniaa ja Bulgariaa varten tarkoitettuja määrärahoja on käytetty ennakoitua vähemmän.

Alamomentin 05 05 01 01 ”Liittymistä valmisteleva rahoitusväline Sapard” määrärahoihin voidaan tehdä 109 miljoonan euron vähennys, koska hankkeiden toteuttaminen on viivästynyt etenkin Romaniassa. Viivästyminen johtuu etenkin vuosien 2005 ja 2006 tulvista sekä siitä, että merkittävä osa sopimuksista koskee pitkäaikaisia infrastruktuurihankkeita.

Alamomentin 05 05 01 02 ”Liittymistä valmisteleva rahoitusväline Sapard – Liittymistuen loppuun saattaminen kahdeksan ehdokasmaan osalta” määrärahoihin voidaan tehdä 287 miljoonan euron vähennys.

Komissio otti vuoden 2005 alussa laatimaansa vuoden 2006 ATE:een määrärahat, jotka tarvitaan Sapard-ohjelmiin liittyviä loppumaksupyyntöjä vastaavien maksujen suorittamiseksi uusille jäsenvaltioille ohjelmien päätökseen saattamiseksi (300 miljoonaa euroa).

Syksyllä 2005 näiden ohjelmien toteutus nopeutui huomattavasti. Alamomentilta 05 05 01 02 siirrettiin 271 miljoonaa euroa kasvavaan määrärahatarpeeseen vastaamiseksi, ja suurin osa maksattamatta olevista sitoumuksista voitiin maksaa vuoden 2006 sijasta jo vuonna 2005. Vuoden 2006 talousarviota ei kuitenkaan voitu tarkistaa alaspäin. Tämä johti tilanteeseen, jossa vuoden 2005 lopulla kuusi kahdeksasta uudesta jäsenvaltiosta oli saavuttanut 95 prosentin ylärajan, jonka kohdalla komissio lopettaa maksujen suorittamisen siihen asti, kunnes edellytykset loppumaksun suorittamiselle täyttyvät. Näin maksuja suoritettiin erittäin paljon vuonna 2005, mikä vähensi maksattamatta olevia sitoumuksia näiden kahdeksan uuden jäsenvaltion osalta 75 miljoonaan euroon vuoden 2005 loppuun mennessä. Summa on huomattavasti pienempi kuin vuoden 2006 määrärahat.

Koska maksujen suorittaminen nopeutui huomattavasti vuoden 2005 lopulla, vuodeksi 2006 jäi suoritettavaksi enää kaksi maksua, joista toinen maksettiin Unkarille ja toinen Latvialle. Myös näistä maista molemmat ovat saavuttaneet 95 prosentin enimmäisosuuden. Tšekki esitti loppumaksupyyntönsä vielä vuoden 2005 puolella. Jos ohjelman vuoden 2005 tilit hyväksytään tarkastuksen jälkeen, ohjelma voidaan saattaa päätökseen maksamalla Tšekille vielä suorittamatta oleva osuus. Budjettikohtaan jää tällöin käyttämättä 287 miljoonaa euroa.

5.2. ISPA

Komissio ehdottaa, että alamomentin 13 05 01 02 ”Liittymistä edeltävä rakennepolitiikan väline — Liittymistuen loppuun saattaminen kahdeksan ehdokasmaan osalta” maksumäärärahoihin tehdään 100 miljoonan euron vähennys.

Vähennystä ehdotetaan, koska uusilta jäsenvaltioilta on saatu odotettua vähemmän maksupyyntöjä hankkeista, jotka on käynnistetty liittymistä edeltävän rakennepolitiikan välineen (ISPA) tuella ja joita on liittymisen jälkeen rahoitettu koheesiorahastosta. Näihin hankkeisiin liittyvät vuoden 2006 maksupyynnöt on säännösten mukaan esitettävä 1. päivään marraskuuta mennessä. Komissio voi vielä tarkistaa edellä esitettyä summaa tähän ALTE:een liittyvän menettelyn aikana syistä, jotka on jo mainittu tässä ALTE:ssä rakennerahastojen ja koheesiorahaston määrärahoihin ehdotettujen muutosten yhteydessä.

5.3. Kypros

Kyproksen pohjoisosille myönnettävää tukea koskeva asetus hyväksyttiin vasta helmikuun lopussa vuonna 2006. Asetuksella[3] on tarkoitus ottaa huomioon Kyproksen pohjoisosan (jossa yhteisön säännöstöä ei sovelleta) erityistilanne. Tästä tilanteesta on seurauksena mm. se, että silloin kun on kyse yli viiden miljoonan euron hankkeista, asetuksessa edellytetään jäsenvaltioiden kanssa hankkeiden suunnitteluvaiheessa käytäviä pitkällisiä neuvotteluja (jolloin menettely kestää kolmen viikon sijasta kaksi kuukautta). Tämä yhdessä sellaisten ohjelmasuunnitteluun liittyvien ongelmien kanssa, jotka koskevat omistusoikeuksien kunnioittamisen varmistamiseen liittyviä menettelyjä, on viivästyttänyt laajempia hankkeita koskevien komission päätösten tekemistä. Lokakuuhun mennessä oli hyväksytty vain kaksi hanketta, joista molemmat olivat suuruudeltaan alle viisi miljoonaa. Kaikki määrärahat (259 miljoonaa euroa edellyttäen, että lisätalousarvioesitys nro 5/2006 hyväksytään) on tästä huolimatta tarkoitus sitoa ja ensimmäiset sopimukset allekirjoittaa ennen vuoden loppua. Ensimmäisiä tällaisiin laajempiin hankkeisiin liittyviä maksuja ei kuitenkaan todennäköisesti suoriteta ennen vuotta 2007, joten tässä ALTE:ssä ehdotetaan, että maksumäärärahoihin tehdään 50 miljoonan euron vähennys.

YHTEENVETOTAULUKKO RAHOITUSNÄKYMIEN OTSAKKEITTAIN

Rahoitusnäkymät Otsake/alaotsake | Rahoitusnäkymät 2006 | Talousarvio 2006, ml. LT 14, 2 ja 35, ALTE 3/2006 ja 5/2006 | ALTE 6/2006 | Talousarvio 2006, ml. LT 14, 2 ja 35, ALTE 3/2006, 5/2006 ja 6/2006 |

|MSM |MM |MSM |MM |MSM |MM |MSM |MM | |1. MAATALOUS | | | | | | | | | |- Maatalousmenot |44 847 000 000 | |43 279 720 000 |43 279 720 000 |-860 000 000 |-860 000 000 |42 419 720 000 |42 419 720 000 | |- Maaseudun kehittäminen ja liitännäistoimenpiteet |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Yhteensä |52 618 000 000 | |51 050 720 000 |50 991 020 000 |-860 000 000 |-860 000 000 |50 190 720 000 |50 131 020 000 | | Liikkumavara | | |1 567 280 000 | | | |2 427 280 000 | | | 2. RAKENNETOIMET | | | | | | | | | |- Rakennerahastot |38 523 000 000 | |38 522 922 880 |32 134 099 237 | |-2 000 000 000 |38 522 922 880 |30 134 099 237 | |- Koheesiorahasto |6 094 000 000 | |6 032 082 110 |3 505 500 000 | |-500 000 000 |6 032 082 110 |3 005 500 000 | |Yhteensä |44 617 000 000 | |44 555 004 990 |35 639 599 237 | |-2 500 000 000 |44 555 004 990 |33 139 599 237 | | Liikkumavara | | |61 995 010 | | | |61 995 010 | | | 3. SISÄISET POLITIIKAT |9 385 000 000 | |9 394 562 774 |8 907 066 732 | | |9 394 562 774 |8 907 066 732 | | Liikkumavara | | |5 235 815 | | | |5 235 815 | | | 4. ULKOISET TOIMET |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Liikkumavara | | |-275 000 000 | | | |-275 000 000 | | | 5. HALLINTO |6 708 000 000 | |6 656 924 362 |6 656 924 362 | | |6 656 924 362 |6 656 924 362 | | Liikkumavara | | |51 075 638 | | | | 51 075 638 | | | 6. VARAUKSET |458 000 000 | |458 000 000 |458 000 000 | | |458 000 000 |458 000 000 | |- Takuuvaraus |p.m. | |229 000 000 |229 000 000 | | |229 000 000 |229 000 000 | |- Hätäapuvaraus |p.m. | |229 000 000 |229 000 000 | | |229 000 000 |229 000 000 | | Liikkumavara | | |p.m. | | | |p.m. | | | 7. LIITTYMISTÄ VALMISTELEVA TUKI |3 566 000 000 | |2 692 159 038

|2 984 409 038

| |-546 000 000 |2 692 159 038

|2 438 409 038

| | Liikkumavara | | | 965 400 000 | | | | 965 400 000 | | |8. KORVAUKSET |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Liikkumavara | | | 499 668 | | | | 499 668 | | | YHTEENSÄ | 123 695 000 000 |119 292 000 000 |121 424 871 496 |112 079 569 621 |-860 000 000 |-3 906 000 000 |120 564 871 496 |108 173 569 621 | | Liikkumavara | | |2 376 486 131 |7 318 788 006 | | |3 236 486 131 |11 224 788 006 | | 4EU:n solidaarisuusrahastoa koskeva määrä otetaan talousarvioon ylittämällä rahoitusnäkymien otsakkeiden 3 ja 7 määrät 7 päivänä marraskuuta 2002 tehdyn toimielinten sopimuksen mukaisesti (EYVL C 283, 20.11.2002).

5ALTE nro 4/2006 vahvistettiin lisätalousarviona nro 3/2006.

[1] EYVL L 248, 16.9.2002, s. 1.

[2] Maksut, jotka jäsenvaltioiden edellytetään suorittavan varainhoitovuoden aikana, voidaan arvioida aiempaa tarkemmin käyttämällä ajantasaisia tulopuolen ennakkoarvioita. Tämän vuoksi tässä tarkistusehdotuksessa supistetaan jäsenvaltioiden BKTL:oon perustuvia maksuosuuksia.

[3] Neuvoston asetus (EY) N:o 389/2006, annettu 27 päivänä helmikuuta 2006 (EUVL L 65, 7.3.2006, s. 5).